محمد یوسف شمس فیض آبادی

مولانا محمد یوسف شمس فیض آبادی (ولادت: 1882ء - وفات: 1938ء) برطانوی ہند میں عالم دین تھے۔ آپ شجاع الدولہ کے خاندان سے تھے۔ مولانا ثناء اللہ امرتسری نے آپ کو حسان کے خطاب سے سرفراز فرمایا تھا۔ مولانا محمد یوسف شعر و سخن کا عمدہ ذوق رکھتے تھے۔ آپ خود شعر لکھتے اور آل انڈیا اہل حدیث کانفرنس کے سالانہ جلسوں میں آپ کی نظمیں بڑی توجہ سے سنی جاتی تھی۔

 سلسلۂ نسب 
محمد یوسف بن نواب محل صاحب بن نواب آغا محمد بن نواب اصغر الدین حیدر بن نواب سراج الدین حیدر بن نواب شجاع الدولہ۔

 ابتدائی زندگی اور تعلیم 
مولانا محمد یوسف 17 ذی الحج 1300ھ مطابق 1882ء کو بھارت کی ریاست اتر پردیش کے فیض آباد شہر میں ایک شیعہ گھرانے میں پیدا ہوئے۔ مولانا محمد یوسف نے تعلیم کی ابتدا حکیم سعید مشتاق علی دیوبندی سے کیا اور قرآن حفظ کیا۔ آپ نے علم تجویز کی تعلیم بھی حکیم سعید مشتاق علی سے حاصل کی۔ فن مناظره کی تعلیم آپ نے مولانا عبد العزیز رحیم آبادی، جو مسلک کے لحاظ سے اہل حدیث تھے، سے حاصل کی۔

 تصانیف 
مولانا محمد یوسف نے مختلف موضوعات پر جو کتابیں لکھی ہیں ان کی تفصیل درج ہے۔
 آفتاب تحقیق
 کتاب الایمان
 حقیقتہ الفقہ
 سراج منیر

 مشہور تصانیف کا مختصر تعارف 
مولانا محمد یوسف کی مشہور تصانیف کا مختصر تعارف درج ذیل ہے۔

 آفتاب تحقیق 
مثنوی ہے۔ امام ابو حنیفہ، شیخ محمد بن عبد الوہاب اور شاہ اسماعیل شہید کے حالات پر۔

 کتاب الایمان 
اس کتاب میں ایمان اور اہل ایمان کے اوصاف حمیدہ قرآن و حدیث کی روشنی میں بیان کیا گیا ہے۔

 حقیقتہ الفقہ 
یہ کتاب دو 2 جلدوں میں ہے۔ پہلی جلد میں فقہ کے 619 مسائل درج کے گئے ہیں جو قرآن و حدیث کے خلاف ہیں۔ دسری جلد میں 637 وہ مسائل ہیں جو اہل حدیث عامل ہیں۔

 سراج منیر 
اس کتاب میں پہلے وجود خدا اور اثبات رسالت پر روشنی ڈالی گیی ہے۔ اس کے بعد حضرت محمد  کی سیرت مقدسہ قلم بند کی ہے۔

 وفات 
مولانا محمد یوسف کا انتقال 1938ء کو بھارت کی ریاست اتر پردیش کے فیض آباد شہر میں ہوا۔ اس وقت ان کی عمر 56 سال تھی۔

 حوالہ جات 

زمرہ:فیض آباد میں وفات پانے والی شخصیات
زمرہ:1882ء کی پیدائشیں
زمرہ:1938ء کی وفیات